KS Small Caps Strategy : ลมเปลี่ยนทิศ
3 กรกฎาคม 2564

KS Small Caps Strategy : ลมเปลี่ยนทิศ
ผลตอบแทนที่โดดเด่นของกลุ่ม small caps ชะลอตัวลงในเดือน มิ.ย. 2564
ดัชนี sSET Index และ SET Index มีผลตอบแทนที่ 44.4% และ 11.3% YTD ตามลำดับ ซึ่งสูงกว่า SET50 Index ที่ปรับเพิ่มขึ้น 6.7% YTD สะท้อนให้เห็นว่า sSET Index และ SET Index นั้นให้ผลตอบแทนที่ดีกว่า SET50 Index ในระดับ 37.7% และ 4.6% ตามลำดับ อย่างไรก็ตาม ผลตอบแทนที่โดดเด่นกว่าของ sSET Index และ SET Index เมื่อเทียบกับ SET50 Index นั้นชะลอตัวลงมาเหลือเพียง 0.6% และ 0.2% ตามลำดับในเดือน มิ.ย. 2564 ซึ่งมีสาเหตุมาจากแรงขายทำกำไรหลังจากที่ Fed มีท่าทีปรับเพิ่มอัตราดอกเบี้ยเร็วกว่าคาด ทั้งนี้หุ้นกลุ่ม small caps มักจะให้ผลตอบแทนต่ำกว่ากลุ่ม big caps ในวัฏจักรที่เกิดสภาวะตึงตัวอย่างในช่วงปี 2547-2549 2556 และ 2558-2561 ซึ่งเราเชื่อว่าประวัติศาสตร์จะซ้ำรอยเมื่อ Fed เริ่มปรับลดขนาดโครงการ QE ในปี 2565 และปรับเพิ่มดอกเบี้ยในปี 2566 ทั้งนี้ เราชอบหุ้น big caps มากกว่ากลุ่ม small caps ในครึ่งหลังปี 2564 เพราะมีมูลค่าที่ตึงตัวและมักจะให้ผลตอบแทนต่ำกว่ากลุ่ม big caps ในช่วงที่สภาพคล่องตึงตัวขึ้น
กลุ่มขนส่ง การแพทย์ และพลังงานหนุนการปรับตัวขึ้นของ sSET Index ในเดือน มิ.ย. 2564
กลุ่มที่นำการปรับตัวขึ้นของ sSET Index ในเดือน มิ.ย. 2564 คือกลุ่มขนส่ง (+13.2%) กลุ่มการแพทย์ (+11.9%) และกลุ่มพลังงาน (+7.8%) โดยกลุ่มขนส่งมีแรงหนุนมาจาก III (+37.2%) BA (+31.5%) และ AAV (+9.9%) ขณะที่กลุ่มการแพทย์มีแรงหนุนมาจาก EKH (+12.7%) PR9 (+9.1%) และ RJH (+8.0%) และกลุ่มพลังงานได้รับแรงหนุนมาจาก LANNA (+42.1%) และ BAFS (+10.9%) ส่วนกลุ่มหลักๆ ที่กดดัน sSET Index ในเดือน มิ.ย. 2564 คือกลุ่มธุรกิจกระดาษ (-11.5%) กลุ่มพาณิชย์ (-6.9%) และกลุ่มประกัน (-6.4%) โดยหุ้นที่ฉุดกลุ่มธุรกิจกระดาษลงคือ UTP (-11.5%) ขณะที่แรงฉุดในกลุ่มพาณิชย์มาจาก SINGER (-17.7%) และ ILM (-11.6%) ส่วนกลุ่มประกันมีแรงฉุดมาจาก THRE (-7.6%) และ TIP (-5.1%)
ธีมการลงทุนและหุ้นเด่นของเรา 5 แนวทาง
กลุ่มส่งออก (ASIAN และ EPG) เราคาดว่าการค้าโลกที่ฟื้นตัวแข็งแกร่งและเงินบาทที่อ่อนค่าลงจะเป็นประโยชน์ต่อกลุ่มผู้ส่งออก
หุ้นที่มีแนวโน้มกำไรดีในปี 2564 (ASK และ CHAYO) เราคาดว่า ASK และ CHAYO จะรายงานกำไรที่เติบโตขึ้น 33% และ 58% YoY ในปี 2564 ตามลำดับ
ธุรกิจกัญชงและกระท่อม (RBF และ MEGA) RBF และ MEGA อยู่ในบรรดากลุ่มที่จะได้ประโยชน์จากการผ่อนปรนมาตรการควบคุมการใช้กัญชง กัญชา และกระท่อมในไทย
กลุ่มที่อิงปัจจัยการกลับมาเปิดประเทศ (BAFS) BAFS คือหนึ่งในหุ้นที่เข้าธีมการกลับมาเปิดประเทศของเรา เพราะคาดว่าปริมาณการให้บริการด้านเชื้อเพลิงจะกลับมาแตะระดับเดียวกันปี 2562 ที่ 6.1 พันล้านลิตรในปี 2566
กลุ่มรับเหมา (SRICHA) เราคาดว่า SRICHA จะได้ประโยชน์จากวักจักรการลงทุนขาขึ้นในกลุ่มพลังงานและปิโตรเคมี โดยขณะนี้บริษัทกำลังประมูลงานใหม่ 5 โครงการมูลค่ารวมที่ 7 พันลบ.
เปิดพอร์ตลงทุน >> https://bit.ly/3eC98sz
KS #KSecurities #SmallCap #Strategy
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp